b'\n_START_ARTICLE_\nP\xc3\xa1l Csernai\n_START_SECTION_\nIgra\xc4\x8dka karijera\n_START_PARAGRAPH_\nNjegovi su preci bili Sikuli iz Transilvanije, \xc5\xa1to i samo prezime ka\xc5\xbee: Csernai zna\xc4\x8di "Do\xc5\xa1ao iz Cserna" (danas Cern, Rumunjska). Nije poznato mnogo detalja o tome. Igrao je u ma\xc4\x91arskoj prvoj ligi, sa Csepelom iz Budimpe\xc5\xa1te, gdje je jako dobro igrao. Nakon toga, 1955. je pozvan za dva susreta reprezentacije, jo\xc5\xa1 u razdoblju zlatne ma\xc4\x91arske mom\xc4\x8dadi._NEWLINE_Kao mnogo tada\xc5\xa1njih igra\xc4\x8da, napustio je Ma\xc4\x91arsku zbog revolucije 1956. godine. Karijeru je nastavio u Njema\xc4\x8dkoj, gdje se 1956. pridru\xc5\xbeuje Karlsruheru, tada\xc5\xa1njem prvoliga\xc5\xa1u. Od 1959. do 1965. godine, igrao je u drugoj ligi za Stuttgarter Kickers. Godine 1962., Csernai je postigao odlu\xc4\x8duju\xc4\x87i gol sezone za Kickerse, spasiv\xc5\xa1i ih od ispadanja u tre\xc4\x87u ligu.\n_START_SECTION_\nTrenerska karijera\n_START_PARAGRAPH_\nTrenersku diplomu je stekao 1967. godine od Hennesa Weisweilera u K\xc3\xb6lnu. Sljede\xc4\x87e godine, postao je trener Wacker 04 Berlina iz tada\xc5\xa1nje zapadnoberlinske divizije, dijela druge njema\xc4\x8dke lige. U dvije godine na trenerskoj poziciji, mom\xc4\x8dad je zavr\xc5\xa1ila na \xc4\x8detvrtom i petom mjestu na ljestvici. Nakon toga, oti\xc5\xa1ao je trenirati SSV Reutlingen u ju\xc5\xbenoj diviziji, koja je snjim zavr\xc5\xa1ila kao 15-plasirana._NEWLINE_Id 1971. do 1972., trenirao je belgijskog prvoliga\xc5\xa1a Royal Antwerpa, ali je ubrzo smjenjen s pozicije i zamijenjen sa Eddyjem Wautersom._NEWLINE_1973. se vra\xc4\x87a u Njema\xc4\x8dku, kao trener regionalnog nogometnog saveza Sjevernog Badena na jugoistoku zemlje, gdje je ostao \xc4\x8detiri godine. Sa Savezom je postigao prvi ve\xc4\x87i trenerski uspjeh, pobijediv\xc5\xa1i u Amaterskom kupu 1973. godine. Radi se o amaterskom natjecanju izme\xc4\x91u nogometnih saveza njema\xc4\x8dkih saveznih pokrajina, ve\xc4\x87inom s igra\xc4\x8dima iz tre\xc4\x87e lige, najve\xc4\x87eg mogu\xc4\x87eg amaterskog stupnja natjecanja._NEWLINE_1. srpnja 1977., dobio je anga\xc5\xbeman pomo\xc4\x87nog trenera Eintracht Frankfurta, sa glavnim trenerom Gyula L\xc3\xb3r\xc3\xa1ntom, koji je tako\xc4\x91er bio \xc4\x8dlan ma\xc4\x91arske reprezentacije iz 1954., koja je izgubila u finalu Svjetskog prvenstva protiv Njema\xc4\x8dke. Mom\xc4\x8dad Eintrachta, zvana "capricious diva", tih dana je uvijek bila pri vrhu njema\xc4\x8dke ljestvice, ali ipak razo\xc4\x8darana. L\xc3\xb3r\xc3\xa1nt nije bio poznat kao trener, jer nije imao trenerskih uspjeha, najve\xc4\x87i uspjeh je postigao kao petoplasirani u ligi s 1. FC Kaiserslauternom._NEWLINE_Csernai se sa L\xc3\xb3r\xc3\xa1ntom premjestio u Bayern M\xc3\xbcnchen pomo\xc4\x87u zamjene bavarskog kluba i Eintrachta; u Eintracht je zbog lo\xc5\xa1ih rezultata oti\xc5\xa1ao tada trener Bayerna, Dettmar Cramer, a Eintracht je "dobio" P\xc3\xa1la Csernaija i Gyulu L\xc3\xb3r\xc3\xa1nta. Sljede\xc4\x87e sezone, u klub s vratio Paul Breitner, i pridru\xc5\xbeio se Karl-Heinz Rummeniggeu, Branku Oblaku, Klaus Augenthaleru i ostalim poznatijim igra\xc4\x8dima. Bayern se prvi put nakon 1974. godine vratio na vrh njema\xc4\x8dke ljestvice. L\xc3\xb3r\xc3\xa1nt je nakon pola sezone dobio otkaz zbog nesuglasica s upravom, pa je Csernai preuzeo vodstvo mom\xc4\x8dadi. Za vrijeme njegova vodstva, predsjednik Wilhelm Neudecker ga je htio otpustiti i zamijeniti ga Maxom Merkelom, ali je mom\xc4\x8dad htjela Csernaija. Sljede\xc4\x87e sezone, oti\xc5\xa1li su legendarni vratar Sepp Maier, i Georg Schwarzenbeck, ali je dvojac Breitner i Rummenigge bio toliko sjajan da su dobili nadimak "FC Breitnigge". Bayern je postao prvak lige i do\xc5\xa1ao je do polufinala Kupa UEFA, gdje je ispao od Eintrachta. Sezone 1980./81., Csernai, obranio je naslov prvaka Njema\xc4\x8dke, a u Europi je opet bio zaustavljen u polufinalu. Godinu kasnije, Bayern se zadovoljio s osvajanjem njema\xc4\x8dkog kupa, jer je Hamburger SV osvojio prvenstvo s legendarnim austrijskim trenerom Ernstom Happelom. U Europi su stigli do finala Kupa prvaka, gdje su izgubili od Aston Ville. U sezoni kasnije, Bayern je bio prili\xc4\x8dno slab u prvenstvu, a rano je ispao iz kupa. Natjecali su se i u Kupu pobjednika kupova, ali su u \xc4\x8detvrtfinalu ispali od Fergusonova Aberdeena. Zbog svih tih neuspjeha, bilo je o\xc4\x8digledno da \xc4\x87e Csernai dobiti otkaz, \xc5\xa1to se dogodilo 1983. godine, kada ga je zamijenio kratko Reinhard Saftig, a zatim povratnik Udo Lattek._NEWLINE_P\xc3\xa1l Csernai je nakon Bayerna postao trener PAOK-a Thessaloniki. Prove je jednu bezuspje\xc5\xa1nu sezonu u klubu, pa se premjestio u Benficu. S njim, klub je osvojio portugalski kup, ali su Csernai i mom\xc4\x8dad bili jako nepopularni, \xc5\xa1to je dovelo do njegova odlaska iz Portugala._NEWLINE_Sljede\xc4\x87ih godina, Csernai je trenirao Borussiju Dortmund, Fenerbah\xc3\xa7e SK, Eintracht Frankfurt, BSC Young Boys i Herthu BSC. Nijedan od tih trenerskih mandata nije trajao vi\xc5\xa1e od jedne sezone._NEWLINE_Kasnije je bio anga\xc5\xbeiran kao izbornik Sjeverne Koreje za kvalifikacije za Svjetsko nogometno prvenstvo 1994., ali bez uspjeha. Zadnji trenerski anga\xc5\xbeman, imao je u svojoj domovini, treniraju\xc4\x87i doma\xc4\x87eg prvoliga\xc5\xa1a EMDSZ-SLC-a.'